text: Esbjerg jubler: 10 mio til supercykelsti og cykel-rulletrappe
  22 maj 2015 kl. 10.39
  I Esbjerg jubler man over den nye trafikaftale, som regeringen fredag indgik med SF, Enhedslisten og Dansk Folkeparti. Byen får 10 mio. kroner til at opføre en ny cykel-rulletrappe, der skal forbinde to bydele.
  
  Esbjergs cyklister får en supercykelsti, der skal forbinde Esbjerg Midtby og Esbjerg Ø. Og så skal byen have Danmarks første cykel-rulletrappe.
  Det er en realitet efter at regeringen sammen med SF, Enhedslisten og Dansk Folkeparti fredag indgik en ny trafikaftale, hvor der bl.a. blev afsat 10 mio. kroner til Esbjergs nye supercykelsti.
  Projektet koster omkring 25 mio. kroner, og Esbjerg Kommune skal finde resten af pengene.
  Cykel-rulletrappen skal fragte cyklisterne over togbanerne i Esbjerg.
  Men det er ikke kun esbjergenserne, der får del i cykelmillionerne i trafikforligt.
  
  
  Penge til cykelstier:
  Fredericia får 6 mio. kroner til en supercykelsti mellem Fredericia og MiddelfartHorsens får 3 mio. kroner til en supercykelstiKolding får 8,1 mio. kroner til en supercykelsti mellem Kolding og ChristiansfeldVejle får 9 mio. kroner til en supercykelstiSønderborg får 1,9 mio. kroner til en supercykelsti mellem Sønderborg og Danfoss
  
  